Tyd vir bietjie bederf dié Kersfees | Maroela Media
Argieffoto (Foto; monicore/Pixabay)
Dis uiteindelik amper tyd om die laaste e-posse te beantwoord, die laaste vergaderings af te sluit en jou rekenaar af te skakel. Maar iewers in jou agterkop weet jy ook die druk is nie heeltemal oor nie – daar is net twee weke oor vir Kersinkopies…
Moenie bekommerd wees nie. Maroela se aanlynwinkel kan in 'n kits vir jou die items in Die Koöperasie wat jou hart steel, in 'n pakkie opmaak en seker maak dis voor Kersfees nog by jou, gereed vir die Kersboom in jou sitkamer, of in die tent by die see, of in die chalet iewers in die bos. Kom loer gerus na ons oulike geskenke wat jou hart gaan steel en jou sak gaan pas.
Boland-gedigte op vier emaljebekers
Bederf iemand wat dol is oor Afrikaans met 'n reeks emaljebekers met NP van Wyk Louw se Vier gebede by jaargetye in die Boland daarop. Die vier strofes uit die gedig, Vroegherfs, Uit hierdie ligte herfs, Winter en Eerste sneeu is elk op 'n blikbeker van hoë gehalte wat net so mooi op tannie Hannie se geelhouttafel in die eetkamer kan pronk as om die kampvuur tydens jou volgende staptoer.
Vir enigiemand wat net so lief soos jy is vir Afrikaans, is hierdie roerend mooi bekers 'n hartsbederf – of dit nou vir Kersfees is, 'n verjaardag of sommer enige tyd van die jaar.
Koop 'n stel van vier Boland-blikbekers nou in Die Koöperasie vir slegs R260-00.
'n Kombuis is ongetwyfeld die hartklop van die huis – dis hier waar daar ure lank om die tafel gesit en gesels word, waar lief en leed met mekaar gedeel word, waar liggaam en siel gevoed word.
Spog nou met 'n stel kombuistaal-yskasmagnete op jou yskas waarmee jy en jou familie en vriende wat kom kuier, ure lank kan speel: met woorde soos "luilekker" en "samesyn", "kuier", "gesels", "snoepgoed", "malvalekker", "beskuit", "biltong", "knus" en "gemaklik" en alles wat jy nodig het om sinne mee te bou, gaan die gesin en kuiergaste stry om by die yskasdeur te staan en bou!
Dis ideaal vir Kersfees, 'n verjaarsdag, 'n jaarafsluiting en enige ander geleentheid wat jy iemand met 'n unieke en eg Afrikaanse geskenk wil bederf.
Koop die kombuistaal-magnete nou in Die Koöperasie vir slegs R60-00
Die kleinspan se aartappelstempel/handafdruk/eierdop-kunswerke pryk op jou yskas en op die mure in die gang. Al wat jy nou nodig het, is 'n stel kindertaal-yskasmagnete waarmee hulle eenvoudige sinne kan bou.
Met woorde soos "speelgoed", "teddiebeer", "sjokolade", "loop", "staan", "skop", "bal", "pop" en "rooi", "geel", "blou", "groen" en "pers" en allerhande ander woorde wat jy nodig het om eenvoudige sinne mee te bou, kan jy hulle nou sommer van kleins af lief maak vir Afrikaans.
Koop die kindertaal-magnete nou in Die Koöperasie vir slegs R60-00
T-hemde vir kinders
Wat op aarde gee ouma en oupa vir die kleinkinders? Loer na dié oulike T-hemde – elkeen met 'n boodskap wat presies by elke kleinkind se geaardheid pas.
* Oupa se bulletjie
T-hemp met "Oupa se bulletjie"
Hy bult sy spiere nes sy oupa en hy kan gewoonlik nie wag om saam op die trekker te ry nie. Sy oupa is sy held en hy is sy oupa se oogappel.
* Ouma se karnallie
T-hemp met "Ouma se karnallie"
Sy kettie se rek is al pap geskiet en sy broeksakke staan gewoonlik bol van al die spinnekoppe en insekte wat hy liefdevol ronddra. Hy het 'n akkedis vir 'n troeteldier en al die honde van die buurt draf agter hom aan. Hy is ouma se regte karnallie.
* Oupa se hartedief
T-hemp met "Oupa se hartedief"
Sy weet net hoe om oupa om haar pinkie te draai. Met haar pienk frille en valle is sy 'n regte prinses en haar oupa se hartedief.
* Ouma se suikerbekkie
T-hemp met "Ouma se suikerbekkie"
Sy weet presies waar die koekies in die spens weggesteek word en ouma bederf haar graag met 'n lekkerny (wanneer mamma en pappa nie kyk nie). Met haar soettand is sy ouma se regte suikerbekkie.
Hierdie T-hemde is die ideale geskenk van oupa of ouma vir hul kleinkinders tydens Kersfees of met 'n verjaarsdag.
Koop die T-hemde vir kinders nou in Die Koöperasie vir slegs R99-00
T-hemde vir volwassenes
As die kinders nog steeds kopkrap wat om vir pa, ma of oupa en ouma vir Kersfees te gee is dié oulike T-hemde net wat jy nodig het – elkeen met 'n spesiale boodskap.
* My pappa is 'n bobaasbraaier
T-hemp met "My pappa is 'n bobaasbraaier"
* Pappa weet baie, maar oupa weet ALLES
T-hemp met "Pappa weet baie, maar oupa weet alles"
* My ouma is in kaneel
T-hemp met "My ouma is in kaneel"
* My ma kán kook (kyk hoe lyk my pa)
T-hemp met "My ma kan kook (kyk hoe lyk my pa)"
Hierdie T-hemde is die ideale geskenk van kinders vir pa, ma, oupa of ouma tydens Kersfees of met 'n verjaarsdag.